Aurora til nytt amerikansk TV-show
Aksnes gjester talkshowvert O´Briens show «Conan» tirsdag 5. april. Programmet tapes i Los Angeles for TV-kanalen TBS. Aurora skal ifølge hennes norske plateselskap Petroleum Records, fremføre låten «Conqueror».Camilla Bjørn Ta kontakt og følg meg på: E-post: camillab@vg.no Facebook: Facebook.com/cbjorn Instagram: @camillabjorn 19-åringen opptrådde hos Jimmy Fallons «Tonight Show» 14. mars, til god respons fra både publikum og Fallon selv. Også da fremførte hun «Conqueror». «Conan» har rundt 1 million seere og sendes på kveldstid fra mandag til torsdag TV-opptredenen er del av Aksnes´ USA-lansering. Besøkte en av USAs største TV-stjerner: Her er Aurora hos Jimmy FallonMandag begynner en 16 dager lang USA/Canada-turné. Første stopp er Los Angeles hvor hun to kvelder på rad skal spille for et utsolgt publikum på konsertscenen The Tourbadour i West Hollywood. The Troubadour åpnet i 1960 og er i dag en av verdens mest legendariske konsertscener. Stedet spilte en særlig viktig rolle for karrieren til artsiter som Van Morrison, Joni Mitchel, James Taylor Carole King og The Eagles. Les også: Aurora: – Fans sender meg døde instekter Da Elton John i 1970 gjorde sin første konsert i USA så var det nettopp på The Troubadour. Elton John ble for øvrig introdusert av Neil Diamond. Andre britiske band som Coldplay og Radiohead startet også sin amerikanske karriere på The Troubadour og comeback-klare Guns n´Roses hadde sin aller første opptreden på The Troubadour. – 12 av totalt 14 datoer i USA og Canada er utsolgte allerede. Det ser veldig bra ut, sier Kim Paulsen i Petroleum Records. Han beskriver mottakelsen i USA for positiv hittil og opplyser at Aksnes vil gjøre mye radio og presse underveis på turnéen. – Aurora fikk mye oppmerksomhet fra både publikum og media på SWSX, samt fra store aktører som bl.a YouTube hvor hun fikk tildelt en bransjepris, sier han til VG.
Aurora Aksnes gjestet nylig USAs største TV-show - nå vil amerikanerne ha mer. Neste uke opptrer artisten hos Conan O´Brien.